เจ้าชายฟูมิฮิโตะ อากิชิโนะโนะมิยะ

เจ้าชายฟุมิฮิโตะ อากิชิโนะโนะมิยะ พระยุพราชแห่งญี่ปุ่น() เป็นพระราชโอรสพระองค์ที่สองในสมเด็จพระจักรพรรดิหลวงอากิฮิโตะกับสมเด็จพระจักรพรรดินีมิจิโกะ และทรงเป็นพระอนุชาในสมเด็จพระจักรพรรดินารูฮิโตะ นอกจากนี้ยังเป็นรัชทายาทลำดับที่ 1 ในการสืบราชสันติวงศ์ญี่ปุ่น ทรงดำรงฐานันดรเป็นพระยุพราช (皇嗣)

หลังการอภิเษกสมรสเมื่อเดือนมิถุนายน พ.ศ. 2533 พระองค์ได้รับพระราชทานพระอิสริยยศเป็น อากิชิโนะโนะมิยะ เอกสารไทยเรียก เจ้าชายอากิชิโนะ (, ) เป็นผู้นำราชสกุลมหาสาขาของราชวงศ์ญี่ปุ่น

พระราชประวัติ 
พระยุพราชฟูมิฮิโตะทรงเป็นพระราชโอรสพระองค์ที่สองในสมเด็จพระจักรพรรดิหลวงอากิฮิโตะกับสมเด็จพระจักรพรรดินีมิจิโกะ มีพระอิสริยยศเดิมว่า อายะโนะมิยะ ()

พระยุพราชฟูมิฮิโตะอภิเษกสมรสกับคิโกะ คาวาชิมะ ธิดาของทัตสึฮิโกะ คาวาชิมะ กับคาซูโกะ (สกุลเดิม ซูงิโมโตะ) เมื่อวันที่ 29 มิถุนายน พ.ศ. 2533  มีพระโอรส-ธิดา 3 พระองค์
 เจ้าหญิงมาโกะแห่งอากิชิโนะ (; 23 ตุลาคม พ.ศ. 2534) ลาออกจากฐานันดรศักดิ์เพื่อเสกสมรสกับเค โคมูโระ เมื่อวันที่ 26 ตุลาคม พ.ศ. 2564
 เจ้าหญิงคาโกะแห่งอากิชิโนะ (; 29 ธันวาคม พ.ศ. 2537)
 เจ้าชายฮิซาฮิโตะแห่งอากิชิโนะ (; 6 กันยายน พ.ศ. 2549)

พระยุพราชฟูมิฮิโตะทรงได้รับปริญญาวิทยาศาสตรดุษฎีบัณฑิตกิตติมศักดิ์จากจุฬาลงกรณ์มหาวิทยาลัย,มหาวิทยาลัยบูรพา มหาวิทยาลัยอุบลราชธานี มหาวิทยาลัยขอนแก่น มหาวิทยาลัยเชียงใหม่ มหาวิทยาลัยเกษตรศาสตร์ มหาวิทยาลัยธรรมศาสตร์ และมหาวิทยาลัยมหาสารคาม จากการที่ทรงสนพระทัยและศึกษาด้านปลาน้ำจืด, ปศุสัตว์ และโดยเฉพาะไก่ ด้วยพระวิริยะอุตสาหะตั้งแต่ครั้งยังทรงพระเยาว์ อันเป็นที่ประจักษ์แก่นักวิชาการเป็นอย่างดี ทรงมีผลงานทางวิชาการ ซึ่งจัดพิมพ์เผยแพร่อย่างต่อเนื่องเป็นจำนวนมาก เช่น พระนิพนธ์ เรื่อง สมุดภาพไก่ในยุโรป ไก่กับคน : จากมุมมองชีวชาติพันธุ์วิทยา ซึ่งเป็นบทความทางวิชาการเกี่ยวกับความสัมพันธ์ระหว่างมนุษย์กับไก่ เป็นต้น

พระอิสริยยศ 

 30 พฤศจิกายน พ.ศ. 2508 – 29 มิถุนายน พ.ศ. 2533 : เจ้าชายฟูมิฮิโตะ อายะโนะมิยะ
 29 มิถุนายน พ.ศ. 2533 – 1 พฤษภาคม พ.ศ. 2562 : เจ้าชายฟูมิฮิโตะ อากิชิโนะโนะมิยะ
 1 พฤษภาคม พ.ศ. 2562 – ปัจจุบัน  : เจ้าชายฟูมิฮิโตะ อากิชิโนะโนะมิยะ พระยุพราช

เครื่องราชอิสริยาภรณ์

เครื่องราชอิสริยาภรณ์ญี่ปุ่น 
  เครื่องราชอิสริยาภรณ์เกียรติคุณและราชมิตราภรณ์อันสูงส่งยิ่งดอกเบญจมาศ ชั้นสังวาล

เครื่องราชอิสริยาภรณ์ต่างประเทศ

ปริญญากิตติมศักดิ์ 
 พ.ศ. 2538 - ปริญญาดุษฎีบัณฑิตกิตติมศักดิ์ มหาวิทยาลัยเกษตรศาสตร์
 พ.ศ. 2538 - ปริญญาวิทยาศาสตรดุษฎีบัณฑิตกิตติมศักดิ์ มหาวิทยาลัยบูรพา
 พ.ศ. 2542 - ปริญญาดุษฎีบัณฑิตกิตติมศักดิ์ มหาวิทยาลัยขอนแก่น
 พ.ศ. 2544 - ปริญญาวิทยาศาสตรดุษฎีบัณฑิตกิตติมศักดิ์ สาขาวิชาวิทยาศาสตร์ชีวภาพ จุฬาลงกรณ์มหาวิทยาลัย
 พ.ศ. 2544 - ปริญญาดุษฎีบัณฑิตกิตติมศักดิ์ มหาวิทยาลัยศรีนครินทรวิโรฒ
 พ.ศ. 2546 - ปริญญาวิทยาศาสตรดุษฎีบัณฑิตกิตติมศักดิ์ สาขาวิชาเกษตรศาสตร์ มหาวิทยาลัยอุบลราชธานี
 พ.ศ. 2550 - ปริญญาดุษฎีบัณฑิตกิตติมศักดิ์ สถาบันเทคโนโลยีพระจอมเกล้าเจ้าคุณทหารลาดกระบัง
 พ.ศ. 2554 - ปริญญาศิลปศาสตรดุษฎีบัณฑิตกิตติมศักดิ์ มหาวิทยาลัยเชียงใหม่
 พ.ศ. 2554 - ปริญญาวิทยาศาสตรดุษฎีบัณฑิตกิตติมศักดิ์ สาขาวิชาสัตวศาสตร์ มหาวิทยาลัยเกษตรศาสตร์
 พ.ศ. 2555 - ปริญญาวิทยาศาสตรดุษฎีบัณฑิตกิตติมศักดิ์ สาขาวิชาเทคโนโลยีการเกษตร มหาวิทยาลัยธรรมศาสตร์
 พ.ศ. 2561 - ปริญญาดุษฎีบัณฑิตกิตติมศักดิ์ สาขาวิชาชีววิทยา มหาวิทยาลัยมหาสารคาม
 พ.ศ. 2562 - ปริญญาปรัชญาดุษฎีบัณฑิตกิตติมศักดิ์ สาขาวิชาสัตวศาสตร์ มหาวิทยาลัยนเรศวร

ราชตระกูล

อ้างอิง 
Kunaicho | Their Imperial Highnesses Prince and Princess Akishino
Kunaicho | Press Conference by Their Imperial Highnesses Prince and Princess Akishino on the Occasion of the Birthday of His Imperial Highness Prince Akishino (2003)
The Japan Times | Prince Akishino regrets brother's remarks on Masako

เจ้าชายญี่ปุ่น
โคชิ (มกุฎราชกุมาร)
บุคคลจากโตเกียว
นักมีนวิทยาชาวญี่ปุ่น
นักปักษีวิทยาชาวญี่ปุ่น
ผู้ได้รับปริญญากิตติมศักดิ์จากมหาวิทยาลัยศรีนครินทรวิโรฒ
ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
ผู้ได้รับปริญญากิตติมศักดิ์จากมหาวิทยาลัยบูรพา 
ผู้ได้รับปริญญากิตติมศักดิ์จากมหาวิทยาลัยอุบลราชธานี 
ผู้ได้รับปริญญากิตติมศักดิ์จากมหาวิทยาลัยขอนแก่น 
ผู้ได้รับปริญญากิตติมศักดิ์จากมหาวิทยาลัยเชียงใหม่ 
ผู้ได้รับปริญญากิตติมศักดิ์จากมหาวิทยาลัยเกษตรศาสตร์ 
ผู้ได้รับปริญญากิตติมศักดิ์จากมหาวิทยาลัยธรรมศาสตร์
มิยะแห่งญี่ปุ่น
พระราชโอรสในจักรพรรดิญี่ปุ่น